Diari Oficial de la Generalitat Valenciana


Sumari del DOGV 5034, del 23-06-2005 (2005/7132)

Informació pública de l'alternativa tècnica de programa d'actuació de la unitat d'execució única del sector La Maimona d'Escoto de Riba-roja de Túria.
------------------------------------------------------------------------------------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7132


Organisme emissor
:   la Maimona Resort, SL

Tipus de document
:   Anunci

Informació pública de l'alternativa tècnica de programa d'actuació de la unitat d'execució única del sector La Maimona d'Escoto de Riba-roja de Túria. [2005/F7132]
  
La mercantil La Maimona Resort, SL, amb domicili a l'efecte de notificacions al carrer de Ribera, número 14, porta 11, 4600 de València, ha formulat l'alternativa tècnica de programa d'actuació de la unitat d'execució única del sector La Maimona d'Escoto de Riba-roja de Túria, compost de memòria d'alternativa tècnica, avantprojecte d'urbanització i, com a documents annexos, pla parcial i homologació sectorial modificativa.
  
L'alternativa tècnica i tota la documentació complementària presentada davant de l'ajuntament ha sigut depositada i protocol·litzada en acta per a la pública exposició a la notaria territorialment competent, que és la de Benaguasil, situada al carrer del Castell, 4-1r, 46666 de Benaguasil, regida pel seu notari titular Salvador García Guardiola.
  
Es troba en esta la documentació protocol·litzada a disposició dels interessats des de la data de la publicació d'esta informació i pels terminis que establix la Llei Reguladora de l'Activitat Urbanística. Igualment i als efectes de pertinença s'ha depositat a l'Ajuntament de Riba-roja de Túria un exemplar per a la pública exposició. S'adjunta copia de la instància de presentació del programa davant de l'ajuntament esmentat.
  
Així, se sotmet a informació pública, de conformitat amb el que s'establix en l'article 48.1 i l'article 46.3 de la Llei Reguladora de l'Activitat Urbanística, la dita alternativa tècnica pel termini de 20 dies a comptar des de l'última publicació d'este anunci en un diari de difusió provincial i en el Diari Oficial de la Generalitat Valenciana. Es complix igualment l'obligació legal de notificar als propietaris titulars de terreny amb parcel·les matriculades al cadastre fiscal.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com podrà obtindre còpies de l'acta de la documentació protocol·litzada, a càrrec seu, o sol·licitar que li siga exhibida esta en l'horari d'atenció al públic del despatx de notaria.
  
Igualment, podran consultar els interessats la documentació depositada a l'ajuntament als mateixos efectes, que són els referits pels articles 46 i 48 de la Llei Reguladora de l'Activitat Urbanística, en el seu horari d'atenció al públic.
  
El que es posa en coneixement seu als efectes legals de pertinença.